News Update: 3 เหตุผล Goldman Sachs ชี้ Fed ขึ้นดอกเบี้ยสูงกว่าคาด อาจแตะ 5% มี.ค. ปีหน้า ผลจากเงินเฟ้อที่สูงจนน่ากังวล - FINNOMENA
Goldman Sachs คาดว่า Fed จะขึ้นดอกเบี้ยจนแตะระดับ 5% ในเดือน มี.ค. ปีหน้า สูงกว่าที่คาดการณ์ไว้ก่อนหน้านี้ ผลจากเงินเฟ้อที่สูงจนน่ากังวล
31 ต.ค. 2565

Goldman Sachs คาดว่า Fed จะขึ้นดอกเบี้ยจนแตะระดับ 5% ในเดือน มี.ค. ปีหน้า สูงกว่าที่คาดการณ์ไว้ก่อนหน้านี้ ผลจากเงินเฟ้อที่สูงจนน่ากังวล
ทีมนักเศรษฐศาสตร์นำโดย Jan Hatzius ระบุในวันเสาร์ที่ผ่านมา (29 ต.ค.) ว่า Fed จะขึ้นดอกเบี้ยจนถึงระดับ 4.75% – 5% ในเดือน มี.ค. ปีหน้า โดยจะขึ้นดอกเบี้ย 75 bps ในการประชุมวันที่ 1-2 พ.ย.นี้ 50 bps ในเดือน ธ.ค. และ 25 bps ในเดือน ก.พ. และ มี.ค.
โดย Goldman Sachs ระบุ 3 เหตุผล ที่ทำให้ Fed ขึ้นอัตราดอกเบี้ยในระดับดังกล่าว ได้แก่ 1) ระดับเงินเฟ้อที่สูงจนน่ากังวล 2) ความจำเป็นในการควบคุมความร้อนแรงของเศรษฐกิจหลังการสิ้นสุดของนโยบายการคลังตึงตัวและรายได้ที่เพิ่มขึ้น และ 3) การพยายามเลี่ยงไม่ให้สภาวะทางการเงินผ่อนคลายก่อนที่ควรจะเป็น
ข้อมูลในสัปดาห์ที่ผ่านมาของสหรัฐฯ ระบุว่า ต้นทุนการจ้างงานพิ่มขึ้นอย่างรวดเร็วในไตรมาสที่ 3 ขณะที่อัตราเงินเฟ้อยังคงสูงกว่าระดับเป้าหมายที่ 2% ของ Fed ซึ่งบ่งชี้ว่า Fed ยังจำเป็นต้องใช้นโยบายการเงินเข้มงวดต่อไป
สอดคล้องกับผลสำรวจนักเศรษฐศาสตร์ของ Bloomberg ที่คาดการณ์ว่า Fed จะยังยืนหยัดใช้นโยบายการเงินเข้มงวดในการประชุมสัปดาห์นี้ โดยจะขึ้นดอกเบี้ย 75 bps และคาดว่าอัตราดอกเบี้ยจะอยู่ที่ระดับ 5% ในเดือน มี.ค. ปีหน้าเช่นกัน
ขณะที่ FedWatch Tool ของ CME Group แสดงให้เห็นว่า นักลงทุนให้น้ำหนัก 81% ที่ Fed จะขึ้นดอกเบี้ย 75 bps เป็นครั้งที่ 5 ติดต่อกันในการประชุมสัปดาห์นี้ และให้น้ำหนัก 46.6% ที่ Fed จะขึ้นดอกเบี้ย 75 bps และ 45.3% ที่ Fed จะขึ้นดอกเบี้ย 50 bps ในเดือนธ.ค.
อ้างอิง:
https://www.bloomberg.com/news/articles/2022-10-30/goldman-sachs-now-sees-fed-rates-peaking-at-5-in-march?sref=e4t2werz 
https://www.bloomberg.com/news/articles/2022-10-28/fed-seen-aggressively-hiking-to-5-triggering-global-recession?sref=e4t2werz 
https://www.cmegroup.com/markets/interest-rates/cme-fedwatch-tool.html?redirect=/trading/interest-rates/countdown-to-fomc.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Goldman Sachs
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA